Ինտերնետի այցելությունների տարիներ շարունակ ձևավորված միտումների համաձայն տարվա ընթացքում այցելությունների ամենամեծ քանակն արձանագրվում է հոկտեմբեր-նոյեմբեր ամիսներին, իսկ այնուհետ, դեկտեմբեր և հունվար ամիսներին տեղի է ունենում այցելությունների մի փոքր նվազում և փետրվար-մարտ ամիսներին կրկին արձանագրվում է աճ: «Circle.am»-ի հոկտեմբեր-փետրվար ամիսների տվյալների ուսումնասիրությունը ցույց է տալիս, որ դեկտեմբեր ամսին` նոյեմբերի համեմատ, գրանցվել է այցելությունների ծավալների զգալի աճ, որն այնուհետ ունեցել է շարունակական բնույթ: Այսպես, չնայած Ամանորյա տոներին, այս տարվա հունվարին նախորդ ամսվա համեմատ այցելությունների ծավալներն աճել են, իսկ փետրվար ամսվա արդյունքներով գրանցվել է արդեն սույն ցուցանիշի կտրուկ աճ: